32004R0487
L 079/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 487/2004 НА СЪВЕТА
oт 11 март 2004 година
за изменение на Регламент (ЕИО) № 3030/93 относно общите правила за внос на някои текстилни продукти от трети страни
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него,
като взе предвид предложението на Комисията,
като има предвид, че:
(1)
От 1 май 2004 г. Европейският съюз ще включи десет нови държави-членки. Актът за присъединяване постановява, че новите държави-членки трябва да прилагат обща търговска политика по отношение на текстила и че количествените лимити, налагани от Общността върху вноса на текстил и облекло, трябва да се коригират, като се има предвид приемането на новите членки на Общността. Вследствие на това количествените лимити, приложими към вноса на някои текстилни продукти от трети страни в разширената Общност, трябва да бъдат коригирани, за да обхванат вноса в десетте нови държави-членки. Това обуславя необходимостта от изменение на Регламент (ЕИО) № 3030/93 на Съвета относно общите правила за внос на някои текстилни продукти от трети страни (1).
(2)
За да се предотврати опасността увеличаването на Общността да има ограничителни ефекти върху търговията, подходящо е, когато се променят количествата, да се използва методология, която взима предвид, за целите на коригирането на новите нива на квотите, традиционните нива и модели на внос в десетте нови държави-членки. Единна формула, съдържаща осреднения за последните три години в десетте нови държави-членки внос на стоки с произход от трети страни, коригиран pro rata temporis, би била подходяща за отразяване на тези исторически потоци. Избрани са годините от 2000 до 2002 като най-показателни, тъй като те съдържат последната налична информация за вноса на текстил и облекла в десетте нови държави-членки.
(3)
Приложения V и VII към Регламент (ЕИО) № 3030/93 следва да бъдат съответно изменени, за да изброят нивата на квотите, приложими от датата на разширението на Общността, т.e. 1 май 2004 г.
(4)
Квотите, приложими за Виетнам, следва да бъдат тези, които са посочени в двустранното споразумение между Европейската общност и Социалистическа република Виетнам, парафирано на 15 февруари 2003 г. и одобрено с Решение 2003/453/EО (2), които са в сила, докато Виетнам изпълни ангажиментите си за достъп до пазара съгласно посоченото споразумение.
(5)
Всички разпоредби на Регламент (EИО) № 3030/93 следва да се преформулират отново, за да се приложат към вноса в десетте нови държави-членки; във връзка с това инициалите на новите държави-членки трябва да се включат в приложение III.
(6)
За да могат да се извършат определени операции, е необходимо да се въведе преходно правило в Регламент (ЕИО) № 3030/93, според което на текстилните продукти, чието внасяне в Общността е по друг начин обект на количествени лимити или наблюдение и които са изпратени в Общността преди 1 май 2004 г., но са влезли в десетте нови държави-членки на 1 май 2004 г. или след тази дата, ще бъде дадено разрешение на вноса, което ще стане автоматично.
(7)
За да се предвиди правно основание на въпросните операции, е необходимо в Регламент (ЕИО) № 3030/93 да се въведе преходно правило, според което текстилните продукти, които са експедирани за обработка извън Общността от присъединяващите се държави-членки преди 1 май 2004 г. и които са внесени отново в десетте нови държави-членки на 1 май 2004 г. или след тази дата, се освобождават от количествени лимити или представяне за разрешение на вноса.
(8)
Регламент (ЕИО) № 3030/93 следва съответно да се измени,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 3030/93 се изменя, както следва:
1.
Към член 2 се добавя следния параграф:
„9. Пускането в свободно обръщение в една от десетте нови държави-членки, присъединяващи се към Европейския съюз на 1 май 2004 г., а именно Чешката република, Естония, Кипър, Литва, Латвия, Унгария, Малта, Полша, Словения и Словакия, на текстилни продукти, които са обект на количествени лимити или наблюдение в Общността и които са били експедирани преди 1 май 2004 г., и са влезли в десетте нови държави-членки на 1 май 2004 г. или след тази дата, трябва да бъде обект на представяне за разрешение на вноса. Такова разрешение на вноса трябва да се даде автоматично и без количествено ограничение от компетентните власти на заинтересованата държава-членка, на базата на съответно доказателство, като например товарителница, удостоверяващо че продуктите са били експедирани преди 1 май 2004 г.
Такива разрешителни се изпращат на Комисията.“
2.
Към член 2 се добавя следният параграф:
„9. Пускането в свободно обръщение на текстилни продукти, изпратени от една от десетте нови държави-членки, присъединяващи се към Европейския съюз на 1 май 2004 г., до направление извън Общността за обработка преди 1 май 2004 г., и които са внесени отново в същата държава-членка на тази дата или след нея, трябва, след представяне на съответно доказателство, като декларация за износ, да не бъдат обект на количествени ограничения или изисквания за разрешение на вноса. Компетентните власти на заинтересованата държава-членка трябва да осигурят на Комисията информация за тези внесени стоки.“
3.
В приложение III второто тире от член 28, параграф 6 се заменя със следното:
„-
две букви, идентифициращи предполагаемата приемаща държава-членка, или група от такива държави-членки, както следва:
-
=
AT
=
Австрия
-
=
BL
=
Бенелюкс
-
=
CY
=
Кипър
-
=
CZ
=
Чешката република
-
=
DE
=
Федерална република Германия
-
=
DK
=
Дания
-
=
EE
=
Естония
-
=
EL
=
Гърция
-
=
ES
=
Испания
-
=
FI
=
Финландия
-
=
FR
=
Франция
-
=
GB
=
Обединеното кралство
-
=
HU
=
Унгария
-
=
IE
=
Ирландия
-
=
IT
=
Италия
-
=
LT
=
Литва
-
=
LV
=
Латвия
-
=
MT
=
Малта
-
=
PL
=
Полша
-
=
PT
=
Португалия
-
=
SE
=
Швеция
-
=
SI
=
Словения
-
=
SK
=
Словакия“
4.
Приложение V се заменя с текста, предвиден в част А от приложението към настоящия регламент.
5.
В приложение VII таблицата се заменя с таблицата от част Б на приложението към настоящия регламент.
Член 2
Настоящият регламент влиза в сила на 1 май 2004 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 март 2004 година.